cyanic-selkie/wikianc huggingface dataset:
მისიონერობა
ახალ პირობებთან შეგუების მიზნით მისიონერებმა ამჟამად მუშაობის მეთოდები შეცვალეს: საეკლესიო იერარქიას ადგენენ ადგილობრივი მოსახლეობისგან, ქრისტიანულ კულტში შეაქვთ ადგილობრივი რელიგიური კულტების ელემენტები, ღვთისმსახურებას ადგილობრივ ენაზე ატარებენ და საკულტო ცეკვებსა და მუსიკას იყენებენ, პროპაგანდას ეწევიან რადიოსა და ტელევიზიის საშუალებით. მისიონერობა ხშირად რასიზმის წინააღნდეგ გამოდის. მაგ, 1971 წელს, კათოლიკურმა ორდენმა „თეთრი ძმები“ მოზამბიკიდან გაიწვია თავისი წევრები პორტუგალიის ხელისუფლების ბოროტქმედებისა და საეკლესიო იერარქიის კოლონიზატორებთან თანამშრომლობის წინააღმდეგ პროტესტის ნიშნად. ეროვნულ-განმათავისუფლებულ ბრძოლასთან დაკავშირებით მსოფლიოში გაძლიერდა ანტიმისიონერული მოძრაობა.
ლიტერატურა
კატეგორია:მისიონერები კატეგორია:რელიგიური პრაქტიკები
ჩიპაოს რაიონი
ჩიპაოს რაიონი (Distrito de Chipao) — რაიონი პერუში, აიაკუჩოს რეგიონის ლუკანასის პროვინციაში. მდებარეობს ზღვის დონიდან 3 420 მეტრზე. 2007 წლის მონაცემებით, მოსახლეობა 3 580 ადამიანს შეადგენდა, სიმჭიდროვე 3.1 ადამიანი კმ²-ზე. ფართობი 1 166 კმ²-ია.
რესურსები ინტერნეტში
კატეგორია:აიაკუჩოს რეგიონის რაიონები კატეგორია:ლუკანასის პროვინციის რაიონები
ნადეჟდა კადიშევა
ნადეჟდა ნიკიტას ასული კადიშევა (Наде́жда Ники́тична Ка́дышева; დ. 1 ივნისი, 1959, ლენინოგორსკის რაიონი, თასსრ) — საბჭოთა და რუსი მომღერალი, ანსამბლ „ზალატოე კოლცოს“ სოლისტი. ბუგულმის საპატიო მოქალაქე. რუსეთის ფედერაციისა (1999) და მორდვეთის სახალხო არტისტი. თათრეთის დამსახურებული არტისტი.
ბიოგრაფია
დაიბადა 1959 წლის 1 ივნისს (სხვა მონაცემებით 19 მაისს), სოფელ გორკში. შემდგომში მისი ოჯახი საცხოვრებლად სოფელ სტარი-მაკლაუშში (კლიავლინოს რაიონი) გადავიდა, რომელიც ორენბურგის ოლქის, სამარის ოლქისა და თათრეთის გასაყარზე მდებარეობდა.
მათი ოთხი ქალიშვილიდან ნადეჟდა მესამე იყო (ვერა, მარია, ნადეჟდა და ლიუბოვი). 1970 წელს, როდესაც ნადეჟდა 10 წლისა იყო, გარდაიცვალა დედამისი (43 წლისა). მამამ ხელმეორედ იქორწინა. ნადეჟდა და ლიუბოვი სკოლა-ინტერნატში მიაბარეს.
ერთხელ, როდესაც ინტერნატში სიმღერის კონკურსის განხილვა მიმდინარეობდა, ნადეჟდამ შეასრულა სიმღერა „Орлёнок“ (ქართ. არწივის ბარტყი), რის გამოც დიდი შექება დაიმსახურა. 14 წლისა მოსკოვის ოლქში გადავიდა უფროს დასთან და რვაწლედის დამთავრების შემდეგ სამუშაო დაიწყო საფეიქრო ქარხანაში «Красная Поляна». 1974 წელს, 51 წლის ასაკში გარდაიცვალა მამამისი. ნადეჟდა ამ დროს 15 წლის იყო.
18 წლისამ პირველად სცადა მოხვედრილიყო მუსიკალურ სასწავლებელში, მაგრამ ვერ მოახერხა. იგი მოსამზადებელ კურსებზე შევიდა და უკვე მეორე წელს მოხვდა სასწავლებელში.
მესამე კურსზე სწავლისას ახლადორგანიზებული კვარტეტის, სახელად «Россияночка», შემადგენლობაში შევიდა. კვარტეტის რეპერტუარი სახალხო სიმღერებისაგან შედგებოდა, თუმცა საესტრადო შემსრულებლების კონკურსისათვის მომზადებისას აიღეს სიმღერა «Летели птицы белые…», სადაც კადიშევამ სოლო შეასრულა. ანსამბლის გამოსვლები ყოველთვის დიდ მოწონებას იმსახურებდა.
მომღერალი საერთო საცხოვრებელში ცხოვრობდა, სადაც გნესინების სახელობის ინსტიტუტის სტუდენტებიც იმყოფებოდნენ. ნადეჟდა აქ შეხვდა მომავალ ქმარს, ალექსანდრე გრიგორის ძე კოსტიუკს. შემდგომში სწავლა გნესინების მუსიკალურ ინსტიტუტში გააგრძელა. 1983 წელს მათ იქორწინეს. ერთ წელში შეეძინათ ვაჟი — გრიგორი, რომელიც დღეს მათთან ერთად მუშაობს საკონცერტო დირექტორის რანგში.
1988 წელს ალექსანდრე კოსტიუკმა ჩამოაყალიბა ანსამბლი «Золотое кольцо», რომელიც თავიდან ბევრ გასტროლს ატარებდა საზღვარგარეთ და იქ ძალიან პოპულარული გახდა, მაგრამ რუსეთში მის შესახებ მხოლოდ გერმანისა და იაპონიიდან გამოგზავნილი ჩანაწერებით იცოდნენ. ნადეჟდა კადიშევა ანსამბლის სოლისტი გახდა. 1993 წელს სტუდია «Союз»-მა ანსამბლს თანამშრომლობა შესთავაზა და ამ დროიდან დაიწყო მისი აღიარება და გაცნობა რუსეთში. დღეს გასტროლები აქტიურად მიმდინარეობს როგორც საზღვარგარეთ, ისე რუსეთის სხვადასხვა მხარეში.
სქოლიო
კატეგორია:დაბადებული 1 ივნისი კატეგორია:დაბადებული 1959 კატეგორია:XX საუკუნის რუსი მომღერლები კატეგორია:საბჭოთა მომღერლები კატეგორია:რუსეთის სახალხო არტისტები კატეგორია:„ერთიანი რუსეთის“ წევრები კატეგორია:ფოლკ-მომღერლები კატეგორია:XXI საუკუნის რუსი მომღერლები
გაბრასები
გაბრასები (Γαβρᾶς) აგრეთვე ცნობილი როგორც გაბრები — ლაზური წარმოშობის ფეოდალური საგვარეულო ბიზანტიაში, რომლებიც მნიშვნელოვნად XI-XII საუკუნეებში დაწინაურდნენ და ნახევრად დამოუკიდებელი ხალდიის თემის მმართველები გახდნენ. გაბრები ცნობილი იყვნენ საკუთარი ანტი იმპერიული განწყობით. მინი|თეოდორე გაბრასის დროს [[ტრაპიზონი|ტრაპიზონში მოჭრილი ფოლისი.]] ისტორიულ წყაროებში გაბრასების საგვარეულო, პირველად X საუკუნეში მოიხსენიება, როდესაც კონსტანტინე გაბრასმა, ბარდა სკლიაროსის აჯანყების წინააღმდეგ მიიღო მონაწილეობა. თეოდორე გაბრასმა, დაიკავა ტრაპიზონი და ის ხალდიის თემის ავტონომიური მმართველი გახდა (1081–1098). XIII საუკუნეებში, გაბრასების ნაწილი თურქ-სეელჩუკების სამსახურში ჩადგნენ, ხოლო XIV საუკუნეებისთვის, გაბრასების გარკვეული ნაწილი ბიზანტიაში ადმინისტრაციულ თანამდებობებს ინარჩუნებდა. მათგან ყველაზე აღსანიშნავია მიქაელ გაბრასი, რომელიც ბიზანტიაში ცნობილი იყო კულტურული და პოლიტიკური მოღვაწეობით. მოგვიანებით გაბრასთა ერთი შტო, ყირიმის ნახევარკუნძულზე მდებარე თეოდოროს საერისთავოს მმართველად იქცა.
წარმომავლობა
ოჯახი ბიზანტიის ჩრდილო-აღმოსავლეთ ნაწილში,  ხალდიაში წარმოიშვა, რომელიც ტრაპიზონის გარშემო იყო კონცენტრირებული. საგვარეულოს ეთნიკური წარმომავლობა უცნობია. ზოგიერთი მეცნიერი, მათ სომხურ წარმომავლობაზე საუბრობს, თუმცა გვარი არც სომხური და არც ბერძნული წარმომავლობისაა. არსებობს გვარის არამეული და სპარსული წარმომავლობის ვერსიებიც. ისტორიკოსი ენტონი ბრაიერის მოსაზრებით, სახელი დაკავშირებულია არაბულ სიტყვა „კაფირ“, სპარსულ „გაბრ“ ან თურქულ „გავურთან“, რომელიც ითარგმნება, როგორც „ურჯულო“ ან „ურწმუნო“. ამ მოსაზრებას ამყარებს ისიც რომ, ხალდიის მდებარეობა ემთხვევა იმ დროინდელი ქრისტიანული და მუსლიმანური რელიგიის გადაკვეთის საზღვრებს. დიდი ალბათობით, გაბრასები პონტოს შიდა რეგიონებიდან გავრცელდნენ, სადაც ადგილობრივ მოსახლეობას გააჩნდა საკუთარი ეთნიკური იდენტობა, რაც განაპირობა იმ ფაქტმა, რომ  პონტოს მთებმა ნაკლებად განიცადა „ჰელენიზაციის“ პროცესი და შეინარჩუნა არქაული საზოგადოებრივი სტრუქტურა, გააჩნდათ რა პატარა სამფლობელოები, რომლებიც კონცენტრირებული იყო გამაგრებული მთის მიდამოებში, სავარაუდოდ ტერიტორია ქართველური ან ქართველებთან მონათესავე ტომებით იყო დასახლებული.
სქოლიო
კატეგორია:დინასტიები კატეგორია:ლაზები კატეგორია:ბერძნები კატეგორია:ბიზანტიის ისტორია
მიტილუსი
მინი|220პქ|მიტილუსი მიტილუსი — მოლუსკების გვარი ორსაგდულიანების კლასისა. მიტილუსის ნიჟარა სოლისებურ-ოვალურია, მის სიგრძე 20 სანტიმეტრს აღწევს. ბუსუსების საშუალებით მიტილუსი ემაგრება მყარ სუბსტრატს ან სხვა მიტილუსს. გავრცელებული არიან მსოფლიო ოკეანის ზომიერ და ტროპიკულ წყლებში. ჩრდილოეთ ნახევარსფეროს ზომიერ და სუბტროპიკულ წყლებში ფართოდაა გავრცელებული მიტილუს ედულისი, რომელსაც საკვებად იყენებენ. მიტილუსის ნიჟარის ფქვილისაგან ამზადებენ მაღალხარისხოვან საკვებს შინაური ფრინველებისათვის. მიტილუსის ზოგიერთ სახეობას ხელოვნურად აშენებენ.
ლიტერატურა
კატეგორია:ორსაგდულიანები
ჰაჯალი (თოუზი)
ჰაჯალი  (Hacallı) — სოფელი აზერბაიჯანში, თოუზის რაიონში.
რესურსები ინტერნეტში
კატეგორია:თოუზის რაიონის სოფლები
ამბერიე-ან-ბიუჟე
ამბერიე-ან-ბიუჟე (Ambérieu-en-Bugey) — კომუნა საფრანგეთში. მდებარეობს ოვერნ-რონა-ალპების რეგიონში. შედის ენის დეპარტამენტის ბელეს ოლქის ამბერიე-ან-ბიუჟეს კანტონის შემადგენლობაში. კომუნის კოდი — 01004.
სქოლიო
კატეგორია:ენის დეპარტამენტის კომუნები
ძკნავაჭარის ბრძოლა
ძკნავაჭარის ბრძოლა (Ձկնավաճառի ճակատամարտ) — გარდამტეხი ბრძოლა სომხეთის სამეფოსა და საჯიდებს შორის, რომელიც გაიმართა 910 წელს.
სქოლიო
კატეგორია:სომხეთის ისტორია კატეგორია:სომხეთის ბრძოლები
ჩარლზ ბებიჯი
ჩარლზ ბებიჯი (Charles Babbage, დ. 26 დეკემბერი, 1791 — გ. 18 ოქტომბერი, 1871) — ინგლისელი მეცნიერი. ბებიჯმა, რომელიც აგრეთვე გამომგონებელი, ფილოსოფოსი, მათემატიკოსი და ინჟინერი იყო, პირველმა შეიმუშავა ციფრული პროგრამირებადი კომპიუტერის კონცეფცია. ამასთან, მისი წამოწყება წარუმატებელი იყო, ვინაიდან მანქანა ტექნიკურად ძალიან რთული აღმოჩნდა.
1834 წელს ბებიჯმა დაიწყო მუშაობა მანქანაზე, რომელიც „ანალიტიკური მექანიზმი“ უწოდა. მოწყობილობას ჰქონდა ცენტრალური პროცესორული მოწყობილობა, მეხსიერება და პერფობარათები, რომლებზეც პროგრამები იწერებოდა. ბებიჯის მანქანა ოცნიშნა რიცხვებზე ოპერირებდა.
სქოლიო
კატეგორია:ინგლისელი მეცნიერები კატეგორია:ინგლისელი გამომგონებლები კატეგორია:ინგლისელი ფილოსოფოსები კატეგორია:ინგლისელი მათემატიკოსები კატეგორია:ინგლისელი ინჟინრები
თოქათის ღაზიოსმანფაშას უნივერსიტეტი
თოქათის ღაზიოსმანფაშას უნივერსიტეტი (Tokat Gaziosmanpaşa Üniversitesi) ― საჯარო უნივერსიტეტი თოქათში, თურქეთში. დაარსდა 1992 წელს. უნივერსიტეტს სახელი ეწოდა თოქათში დაბადებული თურქი ფელდმარშალის, ღაზი ოსმან ფაშას საპატივცემულოდ.
სქოლიო
კატეგორია:თურქეთის უმაღლესი სასწავლებლები კატეგორია:თოქათი კატეგორია:1992 წელს დაარსებული საგანმანათლებლო დაწესებულებები
იკარაი-დი-მინასი
იკარაი-დი-მინასი (Icaraí de Minas) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 680 მეტრზე. მიეკუთვნება მინას-ჟერაისის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ჟანაუარიის შემადგენლობაში.
2010 წლის მონაცემებით, მოსახლეობა 10 746 ადამიანს შეადგენდა, მოსახლეობის სიმჭიდროვე 17.18 კმ²-ზე. ფართობი 625 664 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
სიუნიქის ეპარქია
300პქ|მინი|სიუნიქის ეპარქია სიუნიქის ეპარქია (Սյունյաց թեմ Syunyats t'em) — სომხური სამოციქულო ეკლესიის ერთ-ერთი ყველაზე დიდი ეპარქია სიუნიქის პროვინციაში, სომხეთი. ეპარქიამ ეს სახელი სწორედ სიუნიქის პროვინციიდან გამომდინარე მიიღო. სიუნიქი სომხეთის მე-9 პროვინციია. საეპარქიო შტაბბინები ქალაქ გორისში მდებარეობს, ხოლო ეპისკოპოსის ადგილი - ერევნის წმინდა გრიგოლ განმანათლებლის საკათედრო ტაძარშია. ეპარქია 1996 წლის 30 მაისს დაარსდა. ეპარქიის დაარსების შემდეგ, ეპისქოპოსი აბრაამ მკრტიჩიანი არქიეპისკოპოსი გახდა.
რესურსები ინტერნეტში
კატეგორია:სომხური სამოციქულო ეკლესიის ეპარქიები
რელიგია ლაოსში
მინი რელიგია ლაოსში - რელიგიური პრაქტიკების ერთობლიონა ლაოსში. ლაოსის უმსხვილესი რელიგია თერავადის სკოლის ბუდიზმია, რომელსაც მოსახლეობის 66% იცავს. დანარჩენი მოსახლეობა მინიმუმ 48 განსხვავებულ ეთნიკურ უმცირესობათა ჯგუფს ეკუთვნის, ამ ეთნიკური ჯგუფების უმეტესობა (30%) ლაოსის ხალხურ რელიგიებს მისდევს. მრავალი ბუდისტური პრაქტიკა ხალხურ რელიგიას შეუერთდა. კათოლიკეები და პროტესტანტები მოსახლეობის დაახლოებით 2% -ს შეადგენს. სხვა მცირე რელიგიებია ბაჰაჯოს რწმენა, მაჰაიანას სკოლის ბუდიზმი და ჩინეთის ხალხური რელიგიები (დაოსიზმი, კონფუციანიზმი). მოქალაქეთა ძალიან მცირე რაოდენობა ათეისტი ან აგნოსტიკოსია. ლაოსში მოქმედებს რელიგიური საქმიანობის სამინისტრო.
ბუდიზმი
თერავადას სკოლის ბუდიზმი ქვეყანაში უდიდესი ორგანიზებული რელიგიაა თითქმის 5,000 მოქმედი ტაძრით, რომელთაც როგორც სამლოცველოების, ასევე საზოგადოებრივი ცენტრების და თავშეყრის ადგილების როლი აქვს. ქვედა ლაოსის სოფლებში რელიგიურ ტრადიციას უდიდესი მნიშვნელობა აქვს. ბუდისტი მამაკაცების უმეტესობა ცხოვრების გარკვეულ ნაწილს ბერად ატარებს ბუდისტურ ტაძრებში, თუნდაც მხოლოდ რამდენიმე დღეს. მოსახლეობის ფინანსური მდგომარეობის მიხედვით ტაძარი შეიძლება იყოს მარტივი ხის და ბამბუკის კონსტრუქცია ან აგურისა და ბეტონის მსხვილი, მდიდრულად მორთული ნაგებობებაა, რომელიც გაფორმებულია ფერადი ფრესკებით და კრამიტის სახურავებით, რომლებიც ნაგას, მითიური გველის ან წყლის დრაკონის იმიტაციას წარმოადგენს. ვიენტიანში არის მაჰაიანას სკოლის ბუდისტური ოთხი ტაძარი, ორი ემსახურება ეთნიკურ ვიეტნამურ მოსახლეობას და ორი ემსახურება ეთნიკურ ჩინელებს.
ქვეყანაში დაახლოებით 22000 ბერია, რომელთაგან თითქმის 9000-ს მიღებული აქვს "უფროსი ბერის" წოდება, რაც ტაძრებში წლობით სწავლაზე მიუთითებს. გარდა ამისა, არსებობს დაახლოებით 450 მონაზონი, უმეტესად ხანდაზმული ქვრივი ქალები, რომლებიც ცხოვრობენ ტაძრებში. ბუდისტური უზენაესი პატრიარქი ვიენტიანში ცხოვრობს და ეროვნული ბუდისტური ოფისის საქმიანობას განაგებს.
ხალხური რელიგიები
ლაოსის ხალხური რელიგია (ლაოს. ສາ ສ ນາ სასნა ფი, "სულთა რელიგია") არის ზოგადი ტერმინი ეთნიკური რელიგიებისთვის, რომლებსაც ლაოსის მოსახლეობის 30,7% მისდევს. ეს რელიგიები პანთეისტური და პოლითეისტურია და მოიცავს შამანებს და წინაპართა სულების თაყვანისცემას.
სასანა ფის რელიგიურ სისტემაში სულები ან ღმერთები შენობის ან ტერიტორიების, ბუნების ან საგნების გაპიროვნებებია, ასევე წინაპრების და ზებუნებრივი ძალების სულები. ღვთაებები ხშირად ურთიერთობენ ცოცხალ სამყაროსთან, იცავენ და ავნებენ ადამიანებს. ადგილების მფარველ ღვთაებებს, მაგ. ტაძრების და ქალაქების, უძღვნიან დღესასწაულებს და საკვებს სწირავენ. პანთეონში ლაოსურ ღმერთებთან ერთად ინდუისტური წარმოშობის ღვთაებებიც შედიან.
პანთეონში შედის ოცდათორმეტი უმეტესად დამცავი "სხეულის სული", რომლებიც ხვანდის სახელით არიან ცნობილი. ლოცვითა და რიტუალებით ადამიანი მათთან კავშირს აძლიერებს, რაც მას დაძაბულ მომენტებში ეხმარება., კავშირის დასუსტება უიღბლობას და დაავადებას იწვევს. ასეთი რიტუალები სრულდება ქორწინებამდე, სამსახურის დაწყებამდე, სტუმრების სახლში მიღებამდე, მოგზაურობამდე, სამკურნალოდ და გამოჯანმრთელების შემდეგ.
ქრისტიანობა
ქრისტიანობა ლაოსში უმცირესობის რელიგიაა. ლაოსში კათოლიკური ეკლესიის დაახლოებით 45,000 წევრია, რომელთა უმეტესობა ეთნიკურად ვიეტნამელია. ისინი უმეტესად დიდ ქალაქებში და მათ მიმდებარე ტერიტორიებზე ცხოვრობენ. ბოლო წლებში პოპულარობა მოიპოვა პროტესტანტიზმმა, მას დაახლოებით 100000 მიმდევარი ჰყავს.
რელიგიის თავისუფლება
არსებობდა რელიგიური პატიმრობის მაგალითებიც, მათ შორის იყვნენ დაურეგისტრირებელი ბუდისტი ბერები და რამდენიმე პროტესტანტი ქრისტიანი.
წყაროები
კატეგორია:რელიგია ლაოსში
ინანჩოღულარები
ისტორია
ინანჩოღულარები 1262-1368 წლებში თანამედროვე თურქეთის, დენიზლის პროვინციის მიდამოებს განაგებდნენ. ბეილიქის სახელი ანატოლიის ბერძნული ქალაქი ლაოდეკიასგან მომდინარეობს. თავდაპირველად ინანჩოღულარები რუმის სასულთნოს ემორჩილებოდნენ. 1335 წლისთვის მათ ილხანიდების მფარველობა მიიღეს, ხოლო მოგვიანებით კი გერმიანიდებს დაემორჩილდნენ. არსებობს ვარაუდი რომ ინანჩოღულარების დინასტია გერმიანიდების ერთ-ერთი შტოა.
ბეილიქის შექმნა უკავშირდება მეჰმედ ბეგის, რომელიც 1261 წელს რუმის სულთნის წინააღმდეგ აჯანყდა და მომდევნო წელს მონღოლთა მეშვეობით ნახევრად დამოუკიდებელი ბეილიქი ჩამოაყალიბა. მონღოლთა დაპყრობებისგან გამოქცეული თურქმანული ოჯახები ხშირად თავს დენიზლის (ლადიკი) მიდამოებს აფარებდნენ. გაურკვეველი მიზეზებით მეჰმედ ბეგი მონღოლებმა შეიპყრეს და სიკვდილით დასაჯეს. მის ნაცვლად კი ალი ბეი დანიშნეს, რომელიც მოგვიანებით რუმის სულთნის ქვეშევრდომი გახდა, ალი ბეგის შემდეგ ბეილიქს მისი შვილები ინანჩ ბეგი და ტოგან ფაშა მართავდნენ. 1368 წელს ქალაქი დენიზლი გერმიანიდების ხელში გადავიდა და ბეილიქმა არსებობა შეწყვიტა.
სქოლიო
კატეგორია:აზიის ისტორიული სახელმწიფოები კატეგორია:ანატოლიის ბეილიქები კატეგორია:თურქული დინასტიები
ილკა ნუმისტო
ილკა კალევი ნუმისტო (Ilkka Kalevi Nummisto; დ. 24 აპრილი, 1944, ტურკუ, ფინეთი) — ყოფილი ფინელი მენიჩბე, რომელიც მონაწილეობდა 1960-იან წლებისა და 1970-იანი წლების შუა პერიოდის შეჯიბრებებში.
ოთხჯერ ზაფხულის ოლიმპიურ თამაშებზე მიიღო მონაწილეობა მარტო (1964 და 1972 წ.) და ასევე ოთხნიჩბიანი ნავით (1968, 1972 და 1976) 1000 მ მანძილი დაფარა. მისი საუკეთესო შედეგი მე-5 ადგილი იყო 1968 წლის ოლიმპიურ თამაშებზე მეხიკოში. 1972 წლის ზაფხულის ოლიმპიურ თამაშებზე ფინეთის ეროვნული ნაკრების მედროშე იყო.
ოლიმპიური თამაშების შემდეგ ნუმისტომ დაკავდა სპორტის ძალოსნური სახეობის სპორტით. 1986 და 1992 წლებში მან ხუთჯერ მონაწილეობა მიიღო ტურნირში World’s Strongest Man, მისი საუკეთესო მიღწევაა 1990 წელს მესამე ადგილი იყო. 1986 წელს იგი ტურნირის პირველი მონაწილე იყო, რომელმაც მაკგლაშენის ხუთივე ქვა აწია, მისი მიღწევა გაიმეორეს და ჯეფ კაპესი და იოუნ პაუდლ სიგმარსონმა იგივე ტურნირში გაიმეორეს. ნუმიტოს ასევე ფინეთის ძლიერი მამაკაცებს შორის სამჯერ მოხვდა.
სქოლიო
კატეგორია:დაბადებული 24 აპრილი კატეგორია:დაბადებული 1944 კატეგორია:ფინელი მენიჩბეები
ადმინისტრაციულ-სამართლებრივი აქტი
ადმინისტრაციულ-სამართლებრივი აქტი — ადმინისტრაციული ორგანოს მიერ კანონმდებლობის საფუძველზე გამოცემული სამართლებრივი აქტი. განასხვავებენ ორი სახის ადმინისტრაციულ-სამართლებრივ აქტს — ინდივიდუალურ ადმინისტრაციულ-სამართლებრივ აქტსა და ნორმატიულ ადმინისტრაციულ-სამართლებრივ აქტს.
ინდივიდუალური და ნორმატიული ადმინისტრაციულ-სამართლებრივი აქტები არის ადმინისტრაციული ორგანოს საქმიანობის სამართლებრივი ფორმის სახეები, რომელთა მეშვეობითაც ადმინისტრაციული ორგანო ახორციელებს თავის უფლებამოსილებებს.
ინდივიდუალური ადმინისტრაციულ-სამართლებრივი აქტი
ინდივიდუალური ადმინისტრაციულ-სამართლებრივი აქტი არის ადმინისტრაციული ორგანოს მიერ ადმინისტრაციული კანონმდებლობის საფუძველზე გამოცემული ინდივიდუალური სამართლებრივი აქტი, რომელიც აწესებს,  ცვლის,  წყვეტს ან ადასტურებს პირის ან პირთა შეზღუდული წრის უფლებებსა და მოვალეობებს. ინდივიდუალურ ადმინისტრაციულ-სამართლებრივ აქტად ჩაითვლება აგრეთვე ადმინისტრაციული ორგანოს მიერ მიღებული გადაწყვეტილება მის უფლებამოსილებას მიკუთვნებული საკითხის დაკმაყოფილებაზე განმცხადებლისათვის უარის თქმის შესახებ, ასევე ადმინისტრაციული ორგანოს მიერ გამოცემული ან დადასტურებული დოკუმენტი, რომელსაც შეიძლება მოჰყვეს სამარლთლებრივი შედეგები
ნორმატიული ადმინისტრაციულ-სამართლებრივი აქტი
ნორმატიული ადმინისტრაციულ-სამართლებრივი აქტი არის უფლებამოსილი ადმინისტრაციული ორგანოს მიერ საკანონმდებლო აქტის საფუძველზე გამოცემული სამართლებრივი აქტი, რომელიც შეიცავს მისი მუდმივი ან დროებითი და მრავალჯერადი გამოყენების ქცევის ზოგად წესს.
ნორმატიული ადმინისტრაციულ-სამართლებრივი აქტი ადგენს ქცევის ზოგად წესს და მიმართულია პირთა განუსაზღვრელი წრისადმი, რითიც იგი განსხვავდება ინდივიდუალური ადმინისტრაციულ-სამართლებრივი აქტისგან — ინდივიდუალური ადმინისტრაციულ-სამართლებრივი აქტი მიმართულია პირის ან პირთა შეზღუდული (განსაზღვრული) წრისაკენ და აწესრიგებს ცალკეულ, კონკრეტულ შემთხვევებს.
სქოლიო
კატეგორია:ზოგადი ადმინისტრაციული სამართალი
აღბულაგი (ისმაილი)
აღბულაგი  (Ağbulaq) — სოფელი აზერბაიჯანში, მთიანი შირვანის რეგიონის   ისმაილის რაიონში. მოსახლეობის რაოდენობა  —  372  კაცი.
რესურსები ინტერნეტში
კატეგორია:ისმაილის რაიონის სოფლები
ბანტოიდური ენები
ბანტოიდური ენები — აფრიკის ენების კლასიფიკაციის მიხედვით, ბენუე-კონგოს ენების სავარაუდო ნაწილი. ტერმინი პირველად გოტლიბ კრაუზემ 1895 წელს ბანტუე ენების მსგავსი ლექსიკონის მქონე ენების აღსანიშნავად გამოიყენა. 1963 წელს, ჯოზეფ გრინბერგმა თავის ნაშრომში „აფრიკის ენები“ ამ ტერმინში ბანტუს ენები გააერთიანა მასთან ახლოს მყოფ სხვა ენებთან. ბანტოიდური ენები დღემდე ამ განმარტებით გამოიყენება. ბანტოიდური ენები არ ქმნიან კოგერენტულ ჯგუფს.
ბანტოიდური ენების სამხრეთულ და ჩრდილოეთურად დაყოფის შეთავაზება მოხდა 1989 წელს ვილიამსონის მიერ. ამ წინადადების მიხედვით მამბილოიდური, დაკოიდური, ხოლო მოგვიანებით ტიკარული ენები დაჯგუფდა როგორც ჩრდილოეთ ბანტოიდური. ყველა სხვა დანარჩენი ბანტოიდური ენა გაერთიანდა სამხრეთულ ჯგუფში. აღნიშნული კლასიფიკაცია Ethnologue-ს მიერაც გამოიყენება.
სამხრეთ-ბანტოიდური ჯგუფის არსებობა საყოველთაოდ აღიარებულია, თუმცა ჩრდილოეთ ბანტოიდური ჯგუფის სისწორე დავის საგანს წარმოადგენს. დაკოიდური ენები ხანდახან საერთოდ ბანტოიდური ჯგუფის გარეთ განიხილება.
სქოლიო
კატეგორია:ნიგერ-კონგოს ენები
ციმბირის ფიზიკა-ტექნიკური ინსტიტუტი
ციმბირის ფიზიკა-ტექნიკური ინსტიტუტი (Сибирский физико-технический институт) — ციმბირში პირველი სამეცნიერო-კვლევთი ინსტიტუტი. მდებარეობს ქალაქ ტომსკში, ტომსკის ოლქი, რუსეთი.
ისტორია
ჩამოყალიბდა რუსეთის სფსრ-ის სახალხო კომისართა საბჭოს 1928 წლის 1 ოქტომბრის დადგენილების საფუძველზე ტომსკის უნივერსიტეტის ფიზიკის კათედრის ბაზაზე. ტომსკის საქალაქო საბჭოს გადაწყვეტილებით ინსტიტუტისთვის გამოყეს ყოფილი საგუბერნიო სამმართველოს შენობა, ორსართულიანი აგურის შენობა, აგებული ამპირის სტილში 1838-1842 წლებში გუბერნიის არქიტექტორის ალექსი დეევის პროექტის მიხედვით რუსული კლასიციზმის ტრადიციებზე დაფუძნებით.
ფიზიკა-ტექნიკური ინსტიტუტის პირველი დირექტორი გახდა ი. ა. სამოილოვი, რომელიც მანამდე სამეცნიერო-კვლევითი ინსტიტუტის ფიზიკის განყოფილებას ხელმძღვანელობდა. 1932 წელს ფიზიკო-ტექნიკური ინსტიტუტი შევიდა ტომსკის სახელმწიფო უნივერსიტეტის დაქვემდებარებაში.
1936 წელს ინსტიტუტში ჩამოყალიბდა რუსეთში პირველი იონოსფეროს სადგური (ხელმძღვანელი - ვ. ნ. კესინიხი).
1954-1978 წლებში ინსტიტუტში ჩამოყალიბდა 18 ახალი ლაბორატორია ვა ფიზიკური პროფილის ოთხი ლაბორატორია.
1973 წელს ააშენეს ახალი ლაბორატორიული კორპუსი სამხრეთის მოედანზე. 1978 წელს ინსტიტუტი დააჯილდოეს შრომის წითელი დროშის ორდენით.
რესურსები ინტერნეტში
კატეგორია:ტომსკის კულტურული მემკვიდრეობის ფედერალური ობიექტები
დიმიტრი გონაშვილი
დიმიტრი გონაშვილი (დ.1880, მირზაანი, სიღნაღის მაზრა — გ.18 თებერვალი, 1938) — ქართველი პოლიტიკოსი, საქართველოს დამფუძნებელი კრების წევრი.
ბიოგრაფია
დიმიტრი გონაშვილი დაიბადა 1880 წელს, მირზაანში, სიღნაღის მაზრაში. დაამთავრა სასულიერო სასწავლებელი.
მეგი გრეისი
მარგარეტ გრეის დენიგი (Margaret Grace Denig; დაიბადა 21 სექტემბერს, 1983 წელს, უორტინგტონი, ოჰაიო, აშშ) - ამერიკელი მსახიობი და მოდელი. იგი ცნობილია თავისი როლებით სატელევიზიო სერიალებში დაკარგულები (2004–2006; 2010), Taken (2008–2014),The Twilight Saga (2011–2012) და გეშინოდეთ მოსიარულე მკვდრების
დიმიტრი გონაშვილი
ბიოგრაფია
1905 წლიდან მუშაობდა "მენშევიკების"ფრაქციაში. 1917 წლის თებერვლის რევოლუციის შემდეგ იყო სიღნაღის მაზრის კომისარი. 1919 წლის 12 მარტიდან არჩეული იყო საქართველოს რესპუბლიკის დამფუძნებელი კრების წევრად საქართველოს სოციალ-დემოკრატიული მუშათა პარტიის სიით; იყო აგრარული კომისიის წევრი. 1921 წელს საბჭოთა რუსეთის მიერ საქართველოს დემოკრატიული რესპუბლიკის ოკუპირების შემდეგ დარჩა საქართველოში. ბოლშევიკური რეჟიმისა და მისი უშიშროების ორგანოების მიერ პოლიტპატიმრებსა და პარტიების წევრებზე ზეწოლის გზით ჩატარებული "თვითლიკვიდაციის" პროცესებისას 1923 წლის 23 აგვისტოს მისასალმებელი წერილით მიმართა სიღნაღის მაზრის "ყოფილ მენშევიკთა" კონფერენციას და თანაგრძნობა გამოუცხადა. 1925 წელს იყო მეცხვარეთა კოოპერატიული ამხანაგობა "მწყემსის" გამგეობის თავმჯდომარე. 1930-იან წლებში მუშაობდა საქართველოს სსრ "წითელ ჯვარში" უფროს დეზინფექტორად, თავმჯდომარედ (1937). დიდი საბჭოთა ტერორის დროს სისტემატური ანტისაბჭოთა აგიტაციისა და "ხალხის მტრებთან" ურთიერთობის ბრალდებით 1937 წლის 17 ივლისს თბილისში დააპატიმრეს. საქართველოს სსრ შინსახკომთან არსებულმა განსაკუთრებულმა სამეულმა (ე. წ. "ტროიკა") 1938 წლის 18 თებერვალს დახვრეტა მიუსაჯა. დახვრიტეს იმავე ღამით.
რესურსები ინტერნეტში
კატეგორია:დაბადებული 1880 კატეგორია:გარდაცვლილი 18 თებერვალი კატეგორია:გარდაცვლილი 1938 კატეგორია:საქართველოს დამფუძნებელი კრების წევრები
მეგი გრეისი
გრეისმა მოიპოვა ახალგაზრდა შემსრულებლის დაჯილდოების ნომინაციაში 2002 წელს ფილმისთვის მკვლელობა გრინვიჩში. 2004 წელს იგი შეანონ რუტერფორდის როლში შეირჩა სატელევიზიო სერიალში დაკარგულები, რომელშიც ის იყო პირველი ორი სეზონის მთავარი მონაწილე, მან მოიგო კინომსახიობთა გილდიის ჯილდო. სერიალიდან წასვლის შემდეგ, გრეისს სურდა უფრო გამორჩეული მუშაობა ფილმში. იგი გამოჩნდა 'Jane Austen Book Club -ში (2007), Taken 2 -ში (2012) და Taken 3 -ში(2014).
მან ითამაშა მთავარი როლი Malice in Wonderland -ში. გრეისი ასევე გამოჩნდა დაკარგულებში ორი ეპიზოდი, მათ შორის სერიალის ფინალში. 2013 წელს ის გამოჩნდა კალიფორნიზაციის მეექვსე სეზონში. ის 2018 წელს შეუერთდა სერიალს გეშინოდეთ მოსიარულე მკვდრების.
ადრეული ცხოვრება
მეგი დაიბადა 1983 წლის 21 სექტემბერს, უორტინგტონში (ოჰაიო). ის დადიოდა უორტინგტონის ქრისტიანულ სკოლაში საბავშვო ბაღიდან მეცხრე კლასის ჩათვლით შემდეგ თომას უორტინგტონის საშუალო სკოლაში,  სადაც მან დაიწყო მსახიობობა სასკოლო სპექტაკლებსა და თეატრში.
კარიერა
ლოს-ანჯელესში გადასვლის შემდეგ მან მიიღო თავისი პირველი როლი რეიჩელის ოთახში, 2001 წელს განთავსებულ ვიდეო სერიალში თინეიჯერი გოგონას საძინებლის საქმეების შესახებ. მისი შემდეგი როლი იყო 2002 წლის სატელევიზიო სერიალში " სეპტულეტები", რომელიც გაუქმდა პირველი ეპიზოდის გასვლამდე. მისი მთავარი როლი იყო 2002 წლის სატელევიზიო ფილმში " მკვლელობა გრინვიჩში", რომელიც გადაღებულია 15 წლის მართა მოქსლის მკვლელობის ნამდვილი ამბის შესახებ. იგი ნომინირებული იყო აახალგაზრდა შემსრულებლის ჯილდო მოქსლის საუკეთესო სატელევიზიო ფილმში. მან ითამაშა მცირე როლებში სატელევიზიო სერიალებში CSI: Miami, The Lyon's Den , Miracles , Like Family , Cold Case and Law & Order.
2004 წელს ის დაამტკიცეს სერიალში დაკარგულები, იგი ნომინირებული იყო 2005 წელს Teen Choice Award -ზე სერიალში შესრულებული როლისთვის.
სხვადასხვა ცნობით, 2005 წლის მაისში, გავრცელდა გავრცელდა ინფორმაცია რომ ის ითავაშებდა X-Men-ში, როლი საბოლოოდ გადაეცა ელიოტ პეიჯს. გრეისის შემდეგი როლი იყო 2007 წლის ფილმში Suburban Girl, სარა მიშელ გელარის და ალეკ ბოლდუინის გვერდით. 2007 წელს მან ითამაშა  'Jane Austen Book Club-ში
მან ითამაშა 2008 წელს თრილერ ფილმში Taken Liam Neeson-სთან ერთად, რომელიც იმ მამაკაც მსახიობთა სიის სათავეში იყო, რომელთანაც გრეისს სურდა ემუშავა. 2010 წელს გრეისმა ითამაშა დრამაში საფრენი გაკვეთილები.
2012 წლის დეკემბერში გამოცხადდა, რომ გრეისი ბროდვეის დებიუტს აპირებდა პიკნიკში.
2018 წელს იგი შეუერთდა სერიალს გეშინოდეთ მოსიარულე მკვდრების
უაკ-უასის რაიონი
უაკ-უასის რაიონი (Distrito de Huac-Huas) — რაიონი პერუში, აიაკუჩოს რეგიონის ლუკანასის პროვინციაში. მდებარეობს ზღვის დონიდან 3 170 მეტრზე. 2007 წლის მონაცემებით, მოსახლეობა 2 637 ადამიანს შეადგენდა, სიმჭიდროვე 8.5 ადამიანი კმ²-ზე. ფართობი 309.48 კმ²-ია.
რესურსები ინტერნეტში
კატეგორია:აიაკუჩოს რეგიონის რაიონები კატეგორია:ლუკანასის პროვინციის რაიონები
ვერხნი-ავზიანი
ვერხნი-ავზიანი (Үрге Әүжән) — სოფელი რუსეთის ფედერაციაში, ბაშკირეთის რესპუბლიკის ბელორეცკის რაიონში.
2010 წლის მონაცემებით სოფელში ცხოვრობს 2 024 ადამიანი. რაიონულ ცენტრ ბელრეცკიდან დაშორებულია 96 კილომეტრით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (47%).
სქოლიო
კატეგორია:ბელორეცკის რაიონის სოფლები
ჟიდი
რესურსები ინტერნეტში
კატეგორია:ლენქორანის რაიონის სოფლები
იდენტურობის დისოციაციური აშლილობა
იდენტურობის დისოციაციური აშლილობა (აგრეთვე გამოიყენება დიაგნოზი პიროვნების გაორება) — ძალიან იშვიათი ფსიქიკური აშლილობა დისოციაციური აშლილობების ჯგუფიდან. მის დროს ადამიანის პიროვნება იყოფა და იქმნება შთაბეჭდილება, რომ ერთი ადამიანის სხეულში არსებობს რამდენიმე სხვადასხვა პიროვნება (ან, სხვა ტერმინოლოგიის მიხედვით, ეგო-მდგომარეობა). ამასთანავე გარკვეულ მომენტებში ადამიანში ხდება „გადართვა“ და ერთი პიროვნება ცვლის მეორეს. ამ „პიროვნებებს“ შესაძლოა ჰქონდეთ სხვადასხვა სქესი, ასაკი, ეროვნება, ტემპერამენტი, გონებრივი შესაძლებლობები, მსოფლმხედველობა, განსხვავებული რეაქცია ერთსა და იმავე სიტუაციებზე. „გადართვის“ შემდეგ მოცემულ მომენტში აქტიურ პიროვნებას არ შეუძლია იმის გახსენება, თუ რა ხდებოდა, სანამ მეორე პიროვნება იყო აქტიური.
ამ აშლილობის გამომწვევ მიზეზებს წარმოადგენს მძიმე ემოციური ტრავმები ადრეულ ასაკში, გამეორებადი ექსტრემალური ფიზიკური, სექსუალური ან ემოციური ძალადობა. მოცემული აშლილობა უკიდურესი გამოვლინებაა დისოციაციისა — ფსიქოლოგიური დაცვის მექანიზმის, რომლის დროსაც ადამიანი მასთან მომხდარი მოვლენების აღქმას იწყებს ისე, თითქოს ისინი სხვას შეემთხვა. ეს მექანიზმი სასარგებლოა, რადგან იგი ადამიანს საშუალებას აძლევს, დაიცვას თავი ზედმეტი, ძნელად ასატანი ემოციებისგან, მაგრამ ამ მექანიზმის გადაჭარბებული აქტიურობის შემთხვევაში ჩნდება დისოციაციური აშლილობა. ფართოდ გავრცელებული მცდარი მოსაზრების მიუხედავად, დისოციაციური აშლილობა არაა დაკავშირებული შიზოფრენიასთან.
ამ დაავადების დიდი იშვიათობის გამო იდენტურობის დისოციაციური აშლილობის არსებობა დიდი ხნის განმავლობაში ეჭვის ქვეშ იყო.
დიაგნოზი
ამჟამად პიროვნების გაყოფის ფენომენის აღსანიშნად უმეტესწილად გამოიყენება დიაგნოზი იდენტურობის დისოციაციური აშლილობა (dissociative identity disorder, DID), რომელიც მიღებულია ფსიქიკური აშლილობების დიაგნოსტიკურ და სტატისტიკურ ცნობარში (DSM-IV). ძველად ყველაზე ხშირად გამოიყენებოდა დიაგნოზი მრავალრიცხოვანი პიროვნებების აშლილობა (multiple personality disorder, MPD), რომელიც მიღებული იყო დაავადებათა საერთაშორისო კლასიფიკაციით (დსკ-10). დიაგნოზითვის მიღებული ამჟამინდელი ტერმინი, სპეციალისტების უმრავლესობის აზრით, უფრო მეტად კორექტულია, რადგან პაციენტის თვითიდენტურობის ნაწილები, რომლებიც წარმოიქმნება მისი პიროვნებისგან გამოყოფის (დისოციაციის) შედეგად, არ შეიძლება ჩავთვალოთ დამოუკიდებელ სრულყოფილ პიროვნებებად, თუმცა არაოფიციალურად მათ ასე უწოდებენ, როცა უფრო მეტად შესაფერისი სიტყვა არ მოიძებნება.
DSM-IV-ის თანახმად, იდენტურობის დისოციაციური აშლილობა დიაგნოზირდება იმ შემთხვევაში, თუ მართებულია 4 შემდეგი კრიტერიუმი :
ახალი პიროვნებების გაჩენის მიუხედავად, საწყისი პიროვნება, რომელიც ატარებს ადამიანის რეალურ სახელსა და გვარს, მათ შორის რჩება. ადამიანის შიგნით პიროვნებების რაოდენობა შეიძლება იყოს დიდი და გაიზარდოს წლებთან ერთად. ხშირ შემთხვევაში ეს აიხსნება იმით, რომ ადამიანი საკუთარ თავში გაუაზრებლად „გამოიმუშავებს“ ახალ პიროვნებებს, რომლებსაც შეუძლიათ მას დაეხმარონ ამა თუ იმ სიტუაციასთან გამკლავებაში. ამგვარად, თუკი მკურნალობის დასაწყისში ფსიქოთერაპევტი ჩვეულებრივ დიაგნოსტირებს 2-4 პიროვნებას, მკურნალობის პროცესში ჩნდება კიდევ 10-12. ზოგჯერ პიროვნებების რაოდენობა აღემატება ასს. პიროვნებებს აქვთ სხვადასხვა სახელი, საუბრისა და ჟესტიკულაციის და სიარულის მანერა, მიმიკა და ხელწერაც კი. როგორც წესი, პიროვნებამ არ იცის მის სხეულში სხვა პიროვნებების არსებობის შესახებ.
სქოლიო
*
სემენკარა ნებნუნი
სემენკარა ნებნუნი (ასევე ნებნუნი, ნებნენუ, ნებენუ) — ძველი ეგვიპტის მეფე (ფარაონი) მეცამეტე დინასტიიდან, რომელიც მეფობდა მეორე გარდამავალი პერიოდის დროს. კიმ რაიჰოლტისა და დერელ ბეიკერის მიხედვით ნებნუნი იყო მეცამეტე დინასტიის მეცხრე ფარაონი, თუმცა ფონ ბეკერათისა და დეტლეფ ფრანკეს აზრით ნებნუნი არა მეცხრე, არამედ მერვე ფარაონი იყო. რაიჰოლტის აზრით მისი მმართველობა დაიწყო ძვ.წ. 1785 წელს და იმეფა ორი წელი, ხოლო ფრანკეს აზრით ნებნუნის მმართველობა დაიწყო ძვ.წ. 1739 წელს და იმეფა მხოლოდ ერთი წელი.
არარატის ეპარქია
300პქ|მინი|არარატის ეპარქია არარატის ეპარქია (Արարատյան Հայրապետական թեմ Araratyan Hayrapetakan t'em) — მსოფლიოს მასშტაბით ერთ-ერთი უძველესი და სომხური სამოციქულო ეკლესიის ყველაზე დიდი ეპარქია არარატის პროვინციაში, სომხეთი. მისი სახელი სომეხი ერის სიმბოლოდან - არარატის მთიდან გამომდინარეობს. საეპარქიო შტაბ-ბინა ერევანში მდებარეობს, ხოლო ეპისკოპოსის კათედრა - ერევნის სურბ-სარქისის ეკლესიაშია. ეპარქია დაარსდა IV საუკუნის მიწურულს, გრიგოლ განმანათლებლის მიერ.
სქოლიო
კატეგორია:სომხური სამოციქულო ეკლესიის ეპარქიები
იტაკარამბი
იტაკარამბი (Itacarambi) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 445 მეტრზე. მიეკუთვნება მინას-ჟერაისის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ჟანაუარიის შემადგენლობაში.
2010 წლის მონაცემებით, მოსახლეობა 17 720 ადამიანს შეადგენდა, მოსახლეობის სიმჭიდროვე 14.46 კმ²-ზე. ფართობი 1 225 273 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ნიდერლანდების საფეხბურთო თასი
ნიდერლანდების საფეხბურთო თასი (KNVB beker) — ყოველწლიური სათასო შეჯიბრება ნიდერლანდების საფეხბურთო გუნდებს შორის, რომელსაც ატარებს ნიდერლანდების ფეხბურთის ასოციაცია.
ტურნირის ისტორიაში ყველაზე წარმატებული კლუბია ამსტერდამის „აიაქსი“, რომელმაც 18-ჯერ მოიპოვა ტიტული. მოქმედი გამარჯვებულია როტერდამის „ფეიენორდი“.
ფინალები
right|thumb|თასი
რესურსები ინტერნეტში
კატეგორია:ნიდერლანდების ფეხბურთი კატეგორია:ეროვნული საფეხბურთო სათასო ტურნირები
როსტოვის განმათავისუფლებელთა სტელა
ისტორია
დონის როსტოვში განმათავისუფლებელთა ძეგლის დადგმის გადაწყვეტილება მიიღეს ჯერ კიდევ 1943 წელს, გერმანელთა ჯარებისაგან ქალაქის განთავისუფლებისთანავე, თეატრალურ მოედანზე შეკრებილი მოსახლეობის კრების გადაწყვეტილების საფუძველზე. ძეგლის და მიმდებარე პარკის სამშენებლო პროექტი არაერთხელ შეიქმნა, მაგრამ ქალაქის ბიუჯეტში ვერ მოიძებნა თანხა მის განსახორციელებლად. პროექტი გაყინეს, მაგრამ 1980-იან წლებში ძეგლის აგების საკითხი კვლავ განახლდა. ამჯერად გაიმარჯვა არქიტექტორების იულიან რუკავიშნიკოვის, ა. ფილიპოვასა და ნ. მილოვიდოვის პროექტმა, რომელიც 1980 წელს დაასრულეს.
მშენებლობა
პროექტის შესრულება იმ პერიოდისათვის საკმაოდ რთული იყო. მშენებლების წინაშე მრავალმა პრობლემამ იჩინა თავი, რომელიც დაკავშირებული იყო კონსტრუქციასთან, მასალების სიმცირესთან, მშენებლობის სირთულესთან. ყველა საკითხი გადაწყდა მშენებლების ტიტანური შრომის შედეგად.
ზოგიერთი ექსპერტის აზრით მსგავსი მასშტაბის ძეგლი არასოდეს აგებულა დონის როსტოვში.
2015 წლის ოქტომბერში როსტოვის ყველაზე ცნობილი ძეგლები ღამის განათებით გაანათეს. მათ შორის როსტოვის განმათავისუფლებელთა სტელაც.
აღწერა
ძეგლის სიმაღლეა 72 მეტრი და მის თავზე დამაგრებულია გემის კიჩოს მსგავსი მეტალის გამოსახულება, რომლის წინაც დამაგრებულია გამარჯვების ქალღმერთ ნიკეს ქანდაკება, ხოოლო შიდა მხარეს დამაგრებულია დიდი სამამულო ომის I ხარისხის ორდენის მაკეტი. სტელის ძირში წყლის აუზია, რომლის ცენტრშიც დანტებულია მარადიული ცეცხლი.
სქოლიო
კატეგორია:დონის როსტოვის ძეგლები
კლაუდიო სალა
კლაუდიო სალა (Claudio Sala; დ. 8 სექტემბერი, 1947, მაკერიო, ლომბარდია, იტალია) — იტალიელი ფეხბურთელი, ნახევარმცველი. იცავდა „მონცას“, „ნაპოლის“, „ტორინოს“, „ჯენოასა“ და იტალიის ეროვნული ნაკრების ღირსებას. იტალიის ჩემპიონი, ვიცე-ჩემპიონი, სამგზის ბრინჯაოს პრიზიორი და იტალიის თასის მფლობელი „ტორინოს“ შემადგენლობაში. 1978 წლის არგენტინის მსოფლიო ჩემპიონატის მონაწილე იტალიის ეროვნული ნაკრების შემადგენლობაში. სათამაშო კარიერის დასრულების შემდეგ მუშაობდა საფეხბურთო მწვრთნელად.
სანაკრებო კარიერა
1971–1978 წლებში იტალიის ეროვნული ნაკრების ღირსებას იცავს, რომლის შემადგენლობაში 18 შეხვედრას ატარებს.
მსოფლიო ჩემპიონატზე
კლაუდიო სალამ 1978 წლის მსოფლიო ჩემპიონატის ორ შეხვედრაში მიიღო მონაწილეობა.
ელენე ნაკაშიძე
ელენე ერმილეს ასული ნაკაშიძე (დ. 30 ნოემბერი, 1908, ოზურგეთი, რუსეთის იმპერია — გ. 15 იანვარი, 1968, თბილისი, საქართველოს სსრ) — ქართველი ფსიქიატრი, მედიცინის მეცნიერებათა დოქტორი (1960), პროფესორი (1961), საქართველოს სსრ მეცნიერებათ დამსახურებული მოღვაწე (1966).
ბიოგრაფია
1930 წელს დაამთავრა თბილისის სახელმწიფო სამედიცინო ინსტიტუტი. 1950 წლიდან კითხულობდა პათოფსიქოლოგიის კურსს თბილისის სახელმწიფო უნივერსიტეტის ფსიქოლოგიის ფაკულტეტზე და თბილისის ექიმთა დახელოვნების ინსტიტუტის ნევროპათოლოგიის კათედრაზე. 1959 წლიდან იყო საქართველოს სსრ ჯანმრთელობის დაცვის სამინისტროს მ. ასათიანის სახელობის ფსიქიატრიის სამეცნიერო-კვლევითი ინსტიტუტის კლინიკური განყოფილების ხელმძღვანელი. სწავლობდა შიზოფრენიის და ინვოლუციური ფსიქოზის კლინიკის საკითხებს. დაჯილდოებულია საპატიო ნიშნის ორდენით და მედლებით.
ლიტერატურა
კატეგორია:ქართველი ფსიქიატრები კატეგორია:დაბადებული 1908 კატეგორია:დაბადებული 30 ნოემბერი კატეგორია:ქართველი ქალები კატეგორია:ოზურგეთში დაბადებულები კატეგორია:გარდაცვლილი 1968 კატეგორია:გარდაცვლილი 15 იანვარი კატეგორია:ქალი მეცნიერები
ქანარმეშა
ქანარმეშა (Kənarmeşə) — სოფელი აზერბაიჯანში, ლენქორანის რეგიონის ლენქორანის რაიონში. მოსახლეობის რაოდენობა —  1,413 კაცი.
რესურსები ინტერნეტში
კატეგორია:ლენქორანის რაიონის სოფლები
გოგა ჩხაიძე
გოგა ჩხაიძე (დ. 10 აპრილი, 2000, ბათუმი) — ქართველი სპორტსმენი (ძალოსნობა), მსოფლიო თასის ბრინჯაოს პრიზიორი (2020, რომი, იტალია, 67 კგ).
ჟანუარია
2010 წლის მონაცემებით, მოსახლეობა 65 463 ადამიანს შეადგენდა, მოსახლეობის სიმჭიდროვე 9.83 კმ²-ზე. ფართობი 6 661 666 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ჯეისონ ბეიტმანი
ჯეისონ კენტ ბეიტმანი (Jason Kent Bateman; დ. 14 იანვარი, 1969) — ამერიკელი მსახიობი, რეჟისორი და პროდიუსერი. მან მსახიობობა 1980-იან წლებში დაიწყო, სატელევიზიო სერიალებში მონაწილეობით, სატელევიზიო სერიალებს შორისაა: ამერიკული ისტორიული დრამატული სერიალი „Little House on the Prairie“, „Silver Spoons“ და „The Hogan Family“. 2000-იან წლებში „Arrested Development“-ში შესრულებულ მაიკლ ბლათის როლს დიდი გამოხმაურება მოჰყვა. ამ როლის შესრულებით მან ოქროს გლობუსი და სატელიტის ჯილდო მოიგო. იგი ასევე გადაღებულია შემდეგ ფილმებში: „Teen Wolf Too“ (1987), „განქორწინება ამერიკულად“ (2006), „ჯუნო“ (2007), „ჰენკოკი“ (2008), „ცაში მინდა“, „სიყვარულის ფორმულა დაქორწინებულთათვის“, „ექსტრაქტი“ (სამივე 2009), „მეგობარზე მეტი“ (2010), „აუტანელი ბოსები“ (2011) და მისი შემდეგი ნაწილი „აუტანელი ბოსები 2“ (2014), „საჩუქარი“ (2015), „კორპორატიული წვეულება“, „ზოოტოპია“ (ორივე 2016), „დამპლური თამაშები“ (2018).
რეჟისორია ფილმების: „ცუდი სიტყვები“ (2013), „ფენგების ოჯახი“ (2015), „ოზარკი“ (2017-დღემდე). მას აღებული აქვს „პრაიმტაიმ ემი ნომინაცია“ და კინომსახიობთა გილდიის ჯილდო.
ადრეული წლები
ჯეისონ ბეიტმანი დაიბადა 1969 წლის 14 იანვარს, ნიუ-იორკში. როდესაც, ჯეისონი 4 წლის იყო, მისი ოჯახი საცხოვრებლად ჯერ სოლტ-ლეიკ-სიტიში გადავიდა, შემდეგ კი კალიფორნიაში. დედამისი, ვიქტორია ელიზაბეტი წარმოშობით ინგლისელია. ხოლო მამამისი, კენტ ბეიტმანი, ამერიკელი მსახიობი, რეჟისორი და პროდიუსერია. მისი უფროსი და, ჯასტინ ბეიტმანიც მსახიობია. ბეიტმანს ასევე ჰყავს სამი ნახევარ ძმა.
პირადი ცხოვრება
ბეიტმანი 2001 წლის 3 ივლისს კანადელი მომღერლის, პოლ ანკას ქალიშვილზე – ამანდა ანკაზე დაქორწინდა. წყვილს ჰყავს ორი ქალიშვილი.
თეთრა
თეთრა (Lepiota alba) —   ლეპიოტას გვარის სოკო ფირფიტოსანთა ოჯახისა.
ქუდი 3-8 სმ-მდე დიამეტრისაა, ბრტყლად ამობურცულია, განიერი ბორცვაკით, შუაში სადაა, კიდებთან — ბოჭკოვან-ქერცლოვანი, თეთრია, შემდეგ კი მოყვითალო. ფირფიტები თეთრია, მომწიდებისას მოყვითალო ხდება. ფეხი 4-6 სმ სიგრძისაა და 0,3-0,5 სმ სისქისა, საყელოს ქვემოთ ფიფქოვანი თეთრია. საყელო თეთრია, ზემოდან მოყვითალო, ქვემოდან ზოლიანი, სოკოს მომქიფებასთან ერთად ქრება.
იზრდება ნიადაგზე, მდელოზე, პარკებში, ტყის პირას, ზაფხულ-შემოდგომით. გამოიყენება საჭმელად.
ლიტერატურა
კატეგორია:საჭმელი სოკოები კატეგორია:ლეპიოტა
ჰაჯიალილი (თოუზი)
ჰაჯიალილი (Hacıalılı) — სოფელი აზერბაიჯანში, თოუზის რაიონში. მოსახლეობის რაოდენობა — 1 545 კაცი.
რესურსები ინტერნეტში
კატეგორია:თოუზის რაიონის სოფლები
სეჰეტეპიბრა
სეჰეტეპიბრა (ასევე სეჰეტეპიბრა I, სეჰეტეპიბრა II) — ძველი ეგვიპტის მეფე (ფარაონი), რომელიც მეფობდა მეორე გარდამავალი პერიოდის დროს. სეჰეტეპიბრა მეცამეტე დინასტიის მეხუთე ან მეათე ფარაონი იყო. მისი მმართველობა დაიწყო ძვ.წ. 1783 წელს და დასრულდა ძვ.წ. 1781 წელს, სეჰეტეპიბრამ ორი წელი იმეფა.
პუმი
პუმი (Pumi) — ძაღლის ჯიში, რომელიც გამოყვანილია უნგრეთში XIX საუკუნეში.
ეს ჯიში პულისა და გერმანული შპიცის შეჯვარების შედეგად გაჩნდა. პირველად მისი სახელწოდება ნახსენებია 1815 წელს, თუმცა დამოუკიდებელ ჯიშად მხოლოდ 1920 წელს აღიარეს. ამ ძაღლის დანიშნულება იყო გაბნეული ნახირის შეგროვება. უნგრეთი - სხვადასხვა მეცხვარე ძაღლის სამშობლოა. პუმი მათ შორის ყველაზე ნაკლებად ცნობილი ჯიშია, შესაძლოა ეს გამოწვეულია მისი უბრალო შესახედაობით. პუმი ძალიან ტემპერამენტიანი და ყურადღებიანია. ასრულებს სხვადასხვა ფუნქციებს - მწყემსავს ნახირს, აფრთხობს ნადირს და დარაჯობს ფერმას. ეს შესანიშნავი ძაღლი არ ერიდება მთელი ხმით ყეფას. პუმი გვხვდება ჩრდილოეთ ამერიკასა და ევროპაში, თუმცა უნგრეთის საზღვრებს გარეთ მისი რაოდენობა დიდი არ არის.
პუმის დამახასიათებელი ნიშანია წაგრძელებული დრუნჩი. აქვს ღრმა მკერდი, საშუალო სიგრძის ბალანი, ძლიერი თათები და მუქი თვალები. დაცქვეტილი, V-ფორმის ყურები ბალნითაა დაფარული. პუმი კარგად უძლებს სიცივეს და სიცხეს. ადვილად ეგუება სხვა ძაღლებს. ვერ ეგუება ქალაქის პირობებში ცხოვრებას. სჭირდება დამატებითი ფიზიკური დატვირთვა, კარგი მოდარაჯეა.
რესურსები ინტერნეტში
კატეგორია:მეცხვარე და მოდარაჯე ძაღლები კატეგორია:უნგრული წარმოშობის ძაღლის ჯიშები
გიორგი ჩხარტიშვილი
გიორგი ჩხარტიშვილი (დ. 6 ოქტომბერი, 1995, თბილისი) — ქართველი სპორტსმენი (თავისუფალი ჭიდაობა), ახალგაზრდებს შორის ევროპის ჩემპიონატის ბრინჯაოს პრიზიორი (2015, 84 კგ).
რესურსები ინტერნეტში
კატეგორია:დაბადებული 6 ოქტომბერი კატეგორია:დაბადებული 1995 კატეგორია:თბილისში დაბადებულები კატეგორია:ქართველი მოჭიდავეები თავისუფალ სტილში
ქარგელანი
ქარგელანი (Kərgəlan) — სოფელი აზერბაიჯანში, ლენქორანის რეგიონის ლენქორანის რაიონში. მოსახლეობის რაოდენობა —  3,002 კაცი.
რესურსები ინტერნეტში
კატეგორია:ლენქორანის რაიონის სოფლები
ივანე გობეჩია
ივანე პავლეს ძე გობეჩია (დ. 10 დეკემბერი, 1881, ქუთაისი — გ. 1 ოქტომბერი, 1937) — ქართველი იურისტი და პოლიტიკოსი. იოსებ და ვლადიმერ გობეჩიების ძმა.
ბიოგრაფია
ივანე გობეჩია დაიბადა ქუთაისში, 1881 წლის 10 დეკემბერს. დაამთავრა პეტერბურგის უნივერსიტეტის იურდიული ფაკულტეტი
1902 წელს შევიდა რუსეთის სოციალისტ-რევოლუციონერთა პარტიაში, მოქმედებდა მუშათა ორგანიზაციებში; 1904 წლიდან 1909 წლამდე რამდენჯერმე იყო დაპატიმრებული და გასახლებული. 1910 წელს დაბრუნდა სამშობლოში და ჩაეწერა ნაფიცი ვექილის თანაშემწედ ქუთაისში. 1917 წელს ქუთაისის ქალაქის საბჭომ აირჩია დელეგატად პეტერბურგის დემოკრატიულ თათბირზე დასასწრებად. 1917 წელს ქუთაისის გარნიზონმა აირჩია კავკასიის არმიის პირველი და მეორე ყრილობების დელეგატად. 1921 წელს საბჭოთა რუსეთის მიერ საქართველოს დემოკრატიული რესპუბლიკის ოკუპირების შემდეგ დარჩა საქართველოში და პარტიის სხვა ლიდერებთან ერთად ცდილობდა კომპრომისის მიღწევას საოკუპაციო რეჟიმთან. 1922 წლის 10 მაისს საქართველოს სსრ საგანგებო კომისიამ (ჩეკა) სოცილისტ-რევოლუციონერთა პარტიის სხვა ლიდერებთან და წევრებთან ერთად დააპატიმრა კონტრრევოლუციის ბრალდებით. თუმცა, როგორც „არააქტიური ელემენტი“, 1922 წლის 20 ივლისს პატიმრობიდან გაათავისუფლეს. შემდგომ წლებში ცხოვრობდა და მუშაობდა ადვოკატად თბილისში; იყო დამცველთა (ადვოკატთა) კოლეგიის წევრი. 1930-იან წლებში იყო თბილისის საბჭოს ფინანსური განყოფილების იურისკონსულტი. 1937 წლის 17 ივლისს, დიდი საბჭოთა ტერორის დროს დააპატიმრეს ესერთა ანტისაბჭოთა კონტრრევოლუციური ორგანიზაციის წევრობის ბრალდებით. სსრკ უზენაესი სასამართლო სამხედრო კოლეგიის გამსვლელმა სესიამ დახვრეტის განაჩენი გამოუტანა 1937 წლის 30 სექტემბერს. დახვრიტეს 1-ლი ოქტომბრის ღამეს.
თიროზინკინაზული რეცეპტორები
თიროზინკინაზულ რეცეპტორებს შეუძლია ერთზე მეტი სასიგნალო გზის მყისვე ჩართვა, ისინი უჯრედს ეხმარებიან ზრდისა და გამრავლების პროცესების მრავალი ასპექტის რეგულაციასა და კოორდინაციაში. ამ რეცეპტორთა კლასი არის პლაზმური მემბრანის რეცეპტორების ერთ-ერთი ძირითადი კლასი, რომლებიც ფერმენტული აქტივობით ხასიათდებიან. კინაზა არის ფერმენტი, რომელიც ფოსფატის ჯგუფების გადატანას ახდენს. რეცეპტორის ციტოპლაზმური ნაწილი მოქმედებს როგორც თიროზინკინაზა, ფერმენტი, რომელსაც ფოსფატის ჯგუფი ატფ-დან გადააქვს სუბსტრატის მოლეკულის ამინომჟავა თიროზინზე. ასე რომ, თიროზინკინაზული რეცეპტორები, მემბრაზნული რეცეპტორებია, რომლებიც ფოსფატს ამაგრებენ თიროზინებზე. ერთ თიროზინკინაზულ რეცეპტორის კომპლექსს შეუძლია გააქტივოს ათი ან მეტი განსხვავებული გადამცემი გზა და უჯრედული პასუხი. ერთი ლიგანდის დაკავშირებით მრავალი გზის ჩართვის უნარი არის არსებითი განსხვავება თიროზინკინაზულ და G-ცილასთან დაკავშირებულ რეცეპტორებს შორის. არანორმული თიროზინკინაზული რეცეპტორები, რომლებიც სასიგნალო მოლეკულის არარსებობის დროსაც კი ფუნქციონირებენ, მონაწილეობას ღებულობენ ზოგიერთი ტიპის კიბოს განვითარებაში.
თიროზინკინაზული რეცეპტორების მოქმედება
სასიგნალო მოლეკულის დაკავშირება იწვევს ორი რეცეპტორული პოლიპეპტიდის ერთმანეთთან მჭიდროდ დაკავშირებას და წარმოქმნიან დიმერს.
დიმერიზაცია ააქტივებს თითოეული პოლიპეპტიდის თიროზინ-კინაზულ რეგიონს, თითოეული თიროზინ-კინაზა ატფ-ის მოლეკულიდან ფოსფატს ამატებს მეორე პოლიპეპტიდის კუდის თიროზინზე.
რადგან რეცეპტორული ცილა სრულად გააქტივებულია, იგი შეიცნობა სპეციფიკური გადამტანი ცილის მიერ უჯრედის შიგნით. ყოველი ასეთი ცილა უკავშირდება სპეციფიკურ ფოსფორილირებულ ტიროზინ და გამოწვეული სტრუქტურული ცვლილება ააქტივებს დაკავშირებულ ცილას. ყოველი დაკავშირებული ცილა იწყება ტრანსდუქციის გზას, რომელიც უჯრედული პასუხისკენ მიდის.
ლიტერატურა
კატეგორია:ბიოლოგია კატეგორია:რეცეპტორები
ლარამატეს რაიონი
ლარამატეს რაიონი (Distrito de Laramate) — რაიონი პერუში, აიაკუჩოს რეგიონის ლუკანასის პროვინციაში. მდებარეობს ზღვის დონიდან 3 060 მეტრზე. 2007 წლის მონაცემებით, მოსახლეობა 2 906 ადამიანს შეადგენდა, სიმჭიდროვე 3.7 ადამიანი კმ²-ზე. ფართობი 785.89 კმ²-ია.
რესურსები ინტერნეტში
კატეგორია:აიაკუჩოს რეგიონის რაიონები კატეგორია:ლუკანასის პროვინციის რაიონები
კომონდორი
კომონდორი (Komondor) — ძაღლის ჯიში, რომელიც გამოყვანილია უნგრეთში ანტიკურ ხანაში.
ფიქრობენ, ეს ყველაზე მსხვილი უნგრული მეცხვარე ძაღლები ახლდნენ მადიარების ტომებს, რომლებიც 1000 წლის წინათ აღმოსავლეთიდან უნგრეთში მოვიდნენ. პირველად დასახელება "კომონდორი" 1544 წელსაა ნახსენები, თუმცა ოფიციალურად თანამედროვე ჯიშმა აღიარება მხოლოდ 1910 წელს მიიღო. კომონდორი მრავალი საუკუნეა უნგრეთში იცავს ცხვრებს და მსხვილ რქოსან საქონელს. კომონდორის დახვეული ბალანი მას უამინდობისა და მგლებისგან იცავს.
ბალანს განსაკუთრებული მოვლა სჭირდება. კომონდორი კარგი მოდარაჯეა, მის ამ თვისებას დღემდე იყენებენ ჩრდილოეთ ამერიკაში ნახირის კოიოტებისგან დასაცავად. კომონდორები პატარაობიდანვე ცხვრებთან ერთად იზრდებიან და მათ ცხვრებთან ერთად კრეჭენ. კომონდორი კარგი კომპანიონია, მაგრამ ბალანს მუდმივი ყურადღება სჭირდება. კომონდორი კარგად იტანს სიცივეს და ვერ ეგუება სიცხეს. ვერ ეგუება, ასევე, ქალაქის პირობებში ცხოვრებას. კარგი მოდარაჯეა. აქვს ძლიერი ყბები და დიდი კბილები, კისერი დაკუნთულია.
რესურსები ინტერნეტში
კატეგორია:მეცხვარე და მოდარაჯე ძაღლები კატეგორია:უნგრული წარმოშობის ძაღლის ჯიშები კატეგორია:მოლოსერები
გუგარქის ეპარქია
300პქ|მინი|გუგარქის ეპარქია გუგარქის ეპარქია (Գուգարաց թեմ Gougarats t'em) — სომხური სამოციქულო ეკლესიის ეპარქია ჩრდილოეთ სომხეთში, ლორე. მისი სახელი ისტორული პროვინციის - გუგარქის სახელს უკავშირდება. საეპარქიო შტაბბინები ქალაქ ვანაძორში მდებარეობს. ეპარქია 29 მოქმედ ტაძარს მოიცავს. 1996 წლის 3 ივნისიდან, გუგარქის ეპარქიის ეპისკოპოსი, მეუფე სეპუჰ ჩულჯიანია. 200პქ|მინი|სეპუჰ ჩულჯიანი
გიორგი სინგელოსი
გიორგი სინგელოსი (გ. 810 წლის შემდეგ) — ბიზანტიელი საეკლესიო მოღვაწე და მწერალი.
გიორგი სინგელოსი 786–806 წლებში პატრიარქ ტარასის მდივნის მოვალეობას ასრულებდა. შემდეგ განმარტოვდა მონასტერში, სადაც დაწერა თავისი „ქრონიკა“. თხზულებაში აღწერს მსოფლიო ისტორიას ადამიდან დიოკლეტიანეს კეისრობამდე და იყენებს „დაბადების“ ტექსტს, ასევე ალექსანდრიელი ქრონისტების პანდორესა და ანნიანეს თხზულებებს. სინგელოსის „ქრონიკა“ გააგრძელა თეოფანე ჟამთააღმწერელმა.
გიორგი სინგელოსის თხზულებაში არის ცნობები საქართველოსა და ქართველებზე. მისი გადმოცემით, ნოემ იაფეტს სხვა ქვეყნებთან ერთად იბერია და კოლხეთის სამეფოც არგუნა. ნოეს შვილებს შორის ასახელებს თობელს, მოსოხს, თარსუსს – „საიდანაც არიან იბერიელები“. იაფეტისგან წარმოშობილ ტომებს მიაკუთვნებს კოლხებს, კორზენებს, ხალიბებს, მოსინიკებს. პომპეუსის ლაშქრობებს შორის ასახელებს გამარჯვებებს იბერებსა და კოლხებზე, პომპეუსის ტრიუმფში მონაწილე ტყვეებს შორის კი ჩამოთვლის ლაზთა მეფესა და იბერიელთა ოც მთავარს (არქონტს). თხზულებაში არის ცნობა 532-წლიანი მოქცევის შესახებ, რომელსაც ემყარება ძველი ქართული წელთაღრიცხვა. გიორგი სინგელოსი პირველია ჩვენამდე მოღწეულ ავტორთა შორის, რომელიც ამ წელთაღრიცხვას ხმარობს და ქრისტეს დაბადებას მეთერთმეტე მოქცევის 181-ე წლით ათარიღებს.
ვერხნაია-მანიავა
ვერხნაია-მანიავა (Үрге Мәнәү) — სოფელი რუსეთის ფედერაციაში, ბაშკირეთის რესპუბლიკის ბელორეცკის რაიონში.
2010 წლის მონაცემებით სოფელში ცხოვრობს 0   ადამიანი. რაიონულ ცენტრ ბელრეცკიდან დაშორებულია 60 კილომეტრით.
2002 წლის აღწერის მიხედვით მოსახლეობის უმრავლესობას რუსები შეადგენენ (35%).
სქოლიო
კატეგორია:ბელორეცკის რაიონის სოფლები
ვენა (სისხლძარღვი)
მინი|ადამიანის ვენური სისტემის სქემა
ვენები — სისხლძარღვები, რომლებსაც სისხლი პერიფერიიდან გულისკენ მიაქვთ. ვენური სისტემა შედგება სხვადასხვა დიამეტრის ვენების რთული ომპლექსისგან, რომლის დასაწყისად მიჩნეულია მიკროცირკულაციური კალაპოტის ვენური პოლუსის პირველადი ელემენტები ვენულები.
ვენური აუზი ტევადობით ჭარბობს არტერიულ აუზს, ამიტომაც სისხლი მასში დაბალი წნევით და მდორედ მიედინება. ორგანიზმის ცხოველმყოფელობით პროცესების განხორციელებისთვის მნიშვნელოვანია ვენური სისხლის დროული და სრული გამოტანა ორგანოდან, რათა არტერიული სისხლის ახალ ნაკადს საშუალება მიეცეს შეაღწიოს ორგანოს მიკროცირკულაციურ კალაპოტში და განახორციელოს ქსოვილების კვება.
აღწერა
ვენური სისხლძარღვის კედელს არა აქვს განვითარებული კუნთოვანი გარსი, ამიტომაც სისხლის გადაადგილების პროცესი სხვა მექანიკური და ბიოლოგიური პროცესის კომპლექსით ხორციელდება. ვენურ აუზში სისხლის გადაადგილებაში მონაწილეობს: არტერიულ სისტემაში არსებული წნევა, მარჯვენა წინაგულის შემწოვი ძალა მისი დიასტოლის დროს, გრავიტაციული ძალის ზემოქმედება, ვენის კედელზე მეზობელი ორგანოების პერიოდული ზეწონა, ვენის კედლის ენდოთელური გარსის სპეციალური ნაოჭები, რომლებიც ვენურ სარქველებს ქმნიან, ანასტომოზები და კოლატერალების ქსელი, მათ შორის არტერიულ-ვენური ტიპის ანასტომოზები.
ვენის კედლის აგებულება არტერიის კედლის აგებულების მსგავსია და შემდგება: შიდა — ენდოთელური, შუა — კუნთოვანი და გარეთა — შემაერთებელქსოვილოვანი გარსისგან.
ზოგიერთ შემთხვევაში, ვენაში არ არის გამოხატული კუნთოვანი გარსი. ასეთი ვენები გვხვდება თავის ტვინის გარსში, თვალის ბადურა გარსში, ზოგჯერ ძვის მკვებავი არხის და ენეთის ვენებს შორის. ვენის კედლის გარსი და აგებულება შედარებით უფრო თხელია, ვიდრე არტერიის. მისი სიმტკიცე უზრუნველყოფილია კოლაგენური ბოჭკოებით, რომლებიც კედლის სამივე გარსშ კარგად არიან გამოხატული.